О Б Щ И Н С К И   С Ъ В Е Т  -  П Е Р Н И К

Р Е Ш Е Н И Е  № 686
от 31.07.2025 г.
За разрешение за изработване на проект за частично изменение на Подробен устройствен план (ПУП) – План за регулация и План за застрояване на УПИ III - “За жилищно строителство и обслужващи дейности“ и УПИ IV - “За жилищно строителство и обслужващи дейности“, кв.263 по плана на гр. Перник, кв. „Изток“, община Перник, област Перник (ПИ 55871.514.157 и ПИ 55871.514.57 по КККР на гр. Перник)
На основание чл.21 ал.1 т.11 и ал.2 от ЗМСМА и съгласно чл.134 ал.2 т.6, във връзка с чл.124а, ал.1 от ЗУТ и § 9 от ПЗР на Наредба № 7 от 22.12.2003г. за правила и нормативи за устройство на отделните видове територии и устройствени зони

ОБЩИНСКИ СЪВЕТ РЕШИ:

Одобрява представеното техническо задание  по чл.125 от ЗУТ.
Разрешава изработване на проект за изменение на Подробен устройствен план (ПУП) – План за регулация и План за застрояване на УПИ III - “За жилищно строителство и обслужващи дейности“ и УПИ IV - “За жилищно строителство и обслужващи дейности“, кв.263 по плана на гр. Перник, кв. „Изток“, община Перник, област Перник (ПИ 55871.514.157 и ПИ 55871.514.57 по КККР на гр. Перник), като:

С Плана за регулация урегулирани поземлени имоти – УПИ III - “За жилищно строителство и обслужващи дейности“ и УПИ IV - “За жилищно строителство и обслужващи дейности“ се обединяват в един урегулиран поземлен имот - УПИ III, който запазва отреждането “За жилищно строителство и обслужващи дейности“, при условията на зона Жс. Урегулиран поземлен имот - УПИ IV се заличава.

Достъпът до новообразувания УПИ III се осъществява по съществуваща улица (тупик).

С Плана за застрояване за новообразувания УПИ III - “За жилищно строителство и обслужващи дейности“, кв.263 по плана на гр. Перник, кв. „Изток“, община Перник, област Перник (ПИ с проектен идентификатор 55871.514.83 по КККР на гр. Перник) е установена устройствена зона Жс, одобрена със Заповед № 174 от 28.01.2025 г. и Заповед № 535 от 25.03.2025 г. на кмета на Община Перник.

Устройствената зоната на застрояване не се променя. Предвижда се подземно застрояване – подземни гаражи.

По искане на възложителя, поради наличие на мрежа въздушен електропровод (ВЕ) 20 kV, част в терена не може да се застроява, по тази причина и на основание § 9 от Наредба 7 за правила и нормативи на отделните видове територии и устройствени зони се иска увеличаване на  установения с предходните подробни устройствени планове Кинт от 2.0 на 3.0.

Проектът за ПУП-ПP и П3 да се изготви съответно в М 1:1000, върху картна основа на кадастралната карта на гр. Перник и регулационния и застроителния план на кв. „Изток“ в обхвата на имота. ПУП - ПP и ПЗ да бъде изготвен в цифров вид *. CAD формат в съответствие с изискванията на 3УT.

При изработване на проекта за изменение на ПУП-ПP и ПЗ да се спазват изискванията на 3УT, Наредба №7/2003 г. на МРРБ за ПHУT и Наредба № 8/2001 г. на МРРБ за обема и съдържанието на устройствените планове.
Проектът за изменение на ПУП-ПP и ПЗ да се изготви еднофазно във фаза окончателен проект и да бъде съобразен със Закона за устройство на територията и действащата нормативна уредба.
Проектите да се разгледат от Общински експертен съвет по устройство на територията и по тях да се предложат решения.

Поради следните мотиви: В Община Перник е постъпило заявление с вх. №25/СЛУ-3747/27.05.2025 г. от „АВТОТРЕЙД 99“ ЕООД, със седалище и адрес на управление: гp. Перник, ул. „Младен Стоянов“ № 3- промишлена зона, представлявано от Росен Радков за допускане изработването на частично изменение на подробен устройствен план (ПУП) – План за регулация и План за застрояване на УПИ III - “За жилищно строителство и обслужващи дейности“ и УПИ IV - “За жилищно строителство и обслужващи дейности“, кв.263 по плана на гр. Перник, кв. „Изток“, община Перник, област Перник (ПИ 55871.514.157 и ПИ 55871.514.57 по КККР на гр. Перник).
Към заявлението са приложени задание за проектиране от възложителя, съгласно чл. 125. ал. 1 и ал. 2 от 3УT, с което е обоснована необходимостта от промяна на Подробен устройствен план - План за регулация и План за застрояване /ПУП - ПР и ПЗ/. Заданието съдържа информация за съществуващото положение на имота.

За имотите са заявени инвестиционни намерения от собственика - „АВТОТРЕЙД 99“ ЕООД. В имота има изградена мрежа средно напрежение - въздушен електропровод (ВЕ) 20 kV, част от терена не може да се застроява, по тази причина и на основание § 9 от Наредба 7 за правила и нормативи на отделните видове територии и устройствени зони се иска увеличаване на установения с предходните подробни устройствени планове коефициент на интензивност на застрояване  (Кинт) от 2.0 на 3.0.

Решението е прието на заседание на Общинския съвет, проведено на 31.07.2025г., Протокол № 9 т. 7 от дневния ред и е подпечатано с официалния печат на Общинския съвет.

